Diari Oficial de la Generalitat Valenciana


Sumari del DOGV 6916, del 04-12-2012 (2012/10607)

Notificació de la sentència dictada en el procediment ordinari número 3101/2009.
--------------------------------------------------------------------------------

### Dades del document

Número de DOGV
:   6916

Data del DOGV
:   04-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10804


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 3101/2009. [2012/10209]  
Procediment ordinari 00310l/2009-A   
Demandant: Prota, SA.   
Procuradora: M.ª Pilar Ballester Ozcariz.   
Demandat: Uvix, SL.   
Procurador/a: -  
Jesús Mario Abat Gallego, secretari d'esta ciutat i partit, faig saber:   
Que en el juí a què es fa referència més amunt s'ha dictat la sentència de data 7 de novembre de 2012, que té l'encapçalament i la dispositiva que, literalment, són com seguix:  
«Sentència número 195/2012  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist estes actuacions de juí ordinari, promogudes per la procuradora M.ª del Pilar Ballester Ozcariz, que actua en nom de Prota, SA, sota la direcció lletrada de Jorge Falip García, contra Uvix, SL (en rebel·lia), i atesos els següents:   
  
Dispositiva  
Estime íntegrament la demanda interposada per la procuradora María del Pilar Ballester Ozcariz, en nom i representació de Prota, SA, contra Uvix, SL, i condemne la demandada a pagar la quantitat de dos-cents nou mil nou-cents vint-i-dos euros i huitanta-huit cèntims (209.922,88 €), l'interés legal des de la data de la interposició de la demanda, amb l'increment en dos punts del rèdit esmentat des de la data d'esta resolució fins que s'execute completament, tal com establix l'article 576 de la Llei d'Enjudiciament Civil, així com les costes del procediment.   
Notifiqueu esta resolució a les parts en els termes disposats, i advertiu-los que en contra es pot interposar un recurs d'apel·lació, que cal presentar davant d'este Jutjat, dins del termini de 20 dies comptador des de l'endemà a la notificació, on s'han d'exposar les al·legacions en què es base la impugnació, a més d'esmentar la resolució apel·lada i els pronunciaments que s'impugnen. De conformitat amb el que disposa la disposició addicional 15a de la Llei Orgànica del Poder Judicial -introduïda per la Llei Orgànica 1/2009, de 3 de novembre-, per a recórrer, la part recurrent ha de constituir un depòsit per l'import de 50 euros, que cal consignar en el compte de consignacions d'este Jutjat, i el recurs no es tindrà per preparat si no s'ha constituït el depòsit. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms que en depenen.   
  
Esta és la meua sentència, de la qual cal deixar una testimoniança en les actuacions, que, jutjant definitivament en primera instància, pronuncie, mane i firme.   
Publicació. Esta sentència va ser donada llegida i publicada pel jutge que la subscriu, mentres celebrava audiència pública el mateix dia de la data, i assistit per mi, el secretari judicial. En done fe».   
Atés que es desconeix el domicili o residència actuals de l'entitat demandada Uvix, SL, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana per a portar a efecte la diligència de notificació de la sentència esmentada.   
  
  
Castelló de la Plana, 8 de novembre de 2012.- El secretari judicial: Jesús Mario Abat Gallego.